*Projekts*

LATVIJAS REPUBLIKAS MINISTRU KABINETA SĒDES PROTOKOLLĒMUMS

Rīgā Nr. 2015.gada \_\_\_.\_\_\_\_\_\_\_\_\_

.§

**Noteikumu projekts „Grozījums Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai””**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Ņemot vērā likuma „Par valsts budžetu 2015.gadam” 62.pantā noteikto, palielināt dotāciju no vispārējiem ieņēmumiem un attiecīgi izdevumus 2015.gadā Izglītības un zinātnes ministrijas budžeta apakšprogrammā 01.07.00 „Dotācija brīvpusdienu nodrošināšanai 1., 2. un 3.klases izglītojamiem” par 2 150 947 *euro*, lai ar 2015.gada 1.septembri nodrošinātu brīvpusdienas arī 4.klases izglītojamiem.

3. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas palielināšanai atbilstoši šī protokollēmuma 2. punktā noteiktajam.

4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šī protokollēmuma 2.punktā minēto apropriācijas palielināšanu un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas palielināšanu.

5. Finanšu ministrijai palielināt Izglītības un zinātnes ministrijas budžeta apakšprogrammas 01.07.00 „Dotācija brīvpusdienu nodrošināšanai 1., 2. un 3.klases izglītojamiem” izdevumus (precizējot apakšprogrammas nosaukumu) 2016.gadam par 4 473 384 *euro*, 2017.gadam par 4 914 079 *euro*, 2018.gadam un turpmākajiem gadiem par 4 545 190 *euro*, lai nodrošinātu brīvpusdienas arī 4.klases izglītojamiem.

6. Izglītības un zinātnes ministrijai iesniegt Finanšu ministrijā priekšlikumus izdevumu palielināšanai atbilstoši šī protokollēmuma 5.punktā noteiktajam.

7. Izglītības un zinātnes ministrijai līdz 2015.gada 1.decembrim, sadarbībā ar Veselības ministriju, Finanšu ministriju, Labklājības ministriju, Vides aizsardzības un reģionālās attīstības ministriju un Latvijas Pašvaldību savienību, izstrādāt iespējamos risinājumus valsts piešķirtās dotācijas finansējuma apmēra noteikšanai viena izglītojamā ēdināšanai, kāds tiek novirzīts pārtikas produktu iegādei, lai nodrošinātu bērniem izglītības iestādēs kvalitatīvu un uzturvielām bagātu ēdināšanu.

Ministru prezidente Laimdota Straujuma

Valsts kancelejas direktora pienākumu izpildītāja,

Valsts kancelejas direktora vietniece tiesību aktu lietās,

Juridiskā departamenta vadītāja Inese Gailīte

Iesniedzējs:

Izglītības un zinātnes ministre Mārīte Seile

Vizē:

Valsts sekretāra vietnieks -

Nodrošinājuma un finanšu departamenta direktors

valsts sekretāra pienākumu izpildītājs Elmārs Martinsons

05.08.2015. 11:10

324

A.Cirmans

67047797, aigars.cirmans@izm.gov.lv